มีเลือดสีน้ำตาลคล้ายสีช็อกโกแลตออกมา มีแค่อาการปวดตัว ไม่ทราบว่าเป็นอะไรหรอค่ะ
สวัสดีค่ะ ประจำเดือนส่วนใหญ่จะมีสีออกโทนแดง โดยอาจจะเป็นแดงสดแบบมะเขือเทศ แดงเข้มแบบแตงโม แดงคล้ำ แดงส้ม หรือจะแดงออกชมพูก็ได้ และในทุกรอบไม่จำเป็นต้องมีสีเหมือนกัน แต่หากมีเลือดประจำเดือนปริมาณน้อย เลือดอาจกลายเป็นสีน้ำตาลได้ เนื่องจากเลือดที่มีน้อย จะใช้เวลานานในการไหลมาจากมดลูก จึงทำให้เลือดสัมผัสกับอากาศนาน เลือดจึงกลายเป็นสีน้ำตาลจากการเกิดปฏิกิริยาออกซิเดชั่นกับออกซิเจนในอากาศนอกจากการมีเลือดน้อยแล้ว หากมาในช่วง 1-2 วันแรกก่อนที่จะมีเลือดประจำเดือนสีแดงออกมา เลือดดังกล่าว อาจเป็นเลือดเก่าที่ค้างอยู่ในมดลูกจากรอบเดือนที่แล้วได้ส่วนอาการปวดเมื่อยตัว ถือเป็นอาการที่สามารถพบได้ในขณะที่มีประจำเดือนอย่างไรก็ตาม หากเลือดที่ออกไม่ได้อยู่ในช่วงที่ประจำเดือนควรจะมา อาจเป็นเลือดผิดปกติจากสาเหตุต่างๆ เช่น เลือดล้างหน้าเด็ก เลือดออกจากการใช้ยาฮอร์โมนต่างๆ มีเยื่อบุโพรงมดลูกหนาตัว มะเร็งปากมดลูก เป็นต้น